Isamaa ja Res Publica Liidu fraktsiooni esimees Mart Laar nägi ettevõtluskeskkonna konkurentsivõimelisemaks muutmise ühe vahendina Eesti eelarvepoliitika muutmist jätkusuutlikuks. Laar selgitas, et me peame läbi kogu majandustsükli hoidma eelarvet vähemalt 1%-lises ülejäägis, kehtestama keskvalitsusele ühest eelarveperioodist pikemaks ajaks kulutuste lae ning sisse viima vajalikud mehhanismid, et hoida tasakaalus  kohalike omavalitsuste eelarved. Laar rõhutas ka maksukoormuse alandamise ja starditoetuste programmide aktiviseerimise vajadust.